Abalamour da se emañ - eñ o sevel ur geriaoueg brezhoneg / swahileg , ar yezh bet desket gantañ war varlenn e vamm , ur yezh a vez komzet gant 120 milion a dud o chom e reter Afrika . « Mont a rin da Afrika en - dro ar miz - mañ da beurechuiñ al labour - se . 4000 ger a vo kavet enni . Embannet e vo gant Yoran Embanner » . Ul liamm souezhus a - walc ' h etre div yezh bet disprizet e - pad pell . Ur pont etre daou zouar . « Me ' garfe mont pelloc ' h bremañ . Emaon o vont da ginnig kentelioù war yezhoù ha sevenadurioù Afrika er Skol Veur e Brest . Kelenn swahileg a blijfe din ivez » . Ha chom e Breizh , evel just ! « Plijout a ra din ar Vretoned . D ' am soñj , n ' int ket evel ar Frañsizien . Ar Vretoned a zo tost ouzh an natur . An doare da vevañ plijus o deus . « Akouna Matata » eo an dud - se , evel ma vez lavaret e swahileg : n ' eus kudenn ebet ! » .